## BRAILLE-NEUVOTTELUKUNNAN KOKOUS 3/2014

Aika: Torstai 22.5.2014 klo 10.00 – 11.36

Paikka: Celia-kirjasto, Iiris-talo, Marjaniementie 74, Cely

Jäsenet: Teuvo Heikkonen, Näkövammaisten Keskusliitto (pj.)

 Riitta Eronen, Kotimaisten kielten keskus

 Teemu Kuusisto, Helsingin yliopisto

 Tuija Piili-Jokinen, Oppimis- ja ohjauskeskus Onerva

 Maria von Rutenberg, Keskuspuiston ammattiopisto

 Kirsi Ylänne, Näkövammaisten kirjasto Celia

Poissa: Markku Leskinen, Jyväskylän yliopisto

Sihteeri: Tiia Haapakoski, Näkövammaisten kirjasto Celia

## PÖYTÄKIRJA

# Kokouksen avaus ja päätösvaltaisuus

Puheenjohtaja avasi kokouksen klo 10.07 ja totesi kokouksen päätösvaltaiseksi.

# Edellisen kokouksen (12.3.2014) pöytäkirjan hyväksyminen

Edellisen kokouksen pöytäkirja hyväksyttiin.

# Uuden neuvottelukunnan esittely

Uusi neuvottelukunta esittäytyi. Uusina jäseninä aloittavat Tuija Piili-Jokinen ja Teemu Kuusisto sekä tästä kokouksesta poissa ollut Markku Leskinen. Vanhoina jäseninä jatkavat puheenjohtaja Teuvo Heikkonen, Kirsi Ylänne, Maria von Rutenberg ja Riitta Eronen. Uutena sihteerinä aloittaa Tiia Haapakoski.

# Sähköiset ylioppilaskirjoitukset

Lähivuosien keskeinen, iso haaste. Esimerkkinä Ylioppilastutkintolautakunnan ja Otavan lisenssisopimus MAOL-Digitaulukot – aineiston käytöstä. Ovatko Digitaulukot mitenkään saavutettavassa muodossa? Yleisesti ottaen nykyisissä suunnitelmissa saavutettavuutta ja apuvälineitä ei ole kunnolla huomioitu. Onervassa ei ole vielä ollut mahdollista käydä suunnitelmia kunnolla läpi. Näkövammaisten Keskusliitosta on viestitetty Ylioppilastutkintolautakunnalle perusasioista (koneet ja järjestelmät), ja siitä että näkövammaisten tulee voida käyttää kokeessa tuttuja välineitä. Mahdollisuus tasavertaiseen harjoitteluun tulee varmistaa, ja kokeita ei pidä suunnitella tehtäväksi tietyllä, määrätyllä ohjelmistolla. Epäselvää on, kuka vastaa koeaineiston tekemisestä saavutettavaksi, esimerkiksi Celialla ei ole tähän resursseja. Ylioppilaskirjoitusten sähköistyminen ei saa vaikuttaa näkövammaisten peruskoulun jälkeisiin opiskelupaikkavalintoihin. Sovittiin, että neuvottelukunta ottaa sähköisiin ylioppilaskirjoituksiin yleisesti kantaa syksyllä. Lyhyen ajan suunnitelmissa Digabi2-seminaariin osallistuminen NKL:n ja Celian osalta. Kootaan myös testausryhmä käymään esimerkkitehtäviä läpi. Teemu Kuusisto katsoo Digabin verkkosivuilta ohjelmistolistan läpi saavutettavuuden kannalta. Tuotiin esille, että Linux-käyttöjärjestelmälle saavutettavia ohjelmia on paremmin tarjolla kuin Windows-ympäristölle. Yhteistyön tiivistäminen ja avoin viestintä Ylioppilastutkintolautakunnan kanssa tärkeää.

# Crack the Code –kirjan tilanne

Työ on taittovaiheessa ja budjetissa on pysytty. Pistefontin kanssa on ollut ongelmia, Kirsi selvitellyt taittajan kanssa näitä. Kirjan valmistuminen menee syksyyn. Nimeksi tulee ”Murra koodi!”. Suunnitellaan oma kansi ja mietitään kansitekstit. Kirsi tekee ehdotukset teksteistä ja lähettää kommentoitavaksi.

# Muut asiat

Onervasta tuli terveisiä, toivottiin Pisteet 2000 –sarjan Pistekirjoituksen perusteet -oppaan ajantasaistamista. Oppaiden saatavuutta ja markkinointia tulisi parantaa. Näitä mietitään syksyllä tarkemmin.

Uudet äänikirjojen lukuohjeet on julkaistu Celian verkkosivuilla: http://www.celia.fi/lukijoiden-ohjeet. Celiassa on myös tekeillä dokumentti, jossa esitetään tekniset vaatimukset Daisy-kirjoille.

Vuodelle 2015 on suunnitteilla seminaari selkokielisten tekstien luennassa. Seminaarin järjestänee Selkokeskus.

Kansainvälinen standardi pistekirjoitusmerkinnöistä lääkepakkauksista on lausuntokierroksella eurooppalaisessa standardijärjestössä CENissä. Suomen standardisoimisliiton sihteeri on pyytänyt kannanottoa. Vastaus on annettava viimeistään 6.6. Kirsi välittää ehdotuksen jäsenille ja Teuvo lähettää kannanoton.

Matkustusmäärärahoja on vielä hyvin jäljellä, joten jos löytyy kiinnostavia tapahtumia niin niihin on hyvät mahdollisuudet päästä.

Pistekirjoituksen perusteet –oppaan sanasto-osuus tarvitaan sanastotyöryhmän käyttöön. Kirsi selvittää, löytyykö tiedostoa.

Maria von Rutenberg poistui klo 11.27.

# Seuraava kokous

Sovittiin alustavasti ajankohdaksi syyskuun alku, tarkennetaan ajankohta Doodle-kyselyllä viikon 22 aikana. Syksyn toinen kokous pidetään marras-joulukuussa.

# Kokouksen päättäminen

Puheenjohtaja päätti kokouksen klo 11.36.